《江公著举棋无偶忽败于予有诗戏用其韵》
宋代·李复

忘暑怜楸局，含风爱竹窗。
料兵闻旧怯，筑垒纳新降。
舟渡焚秦水，兵分泣楚江。
君知猿臂将，国誉世无双。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。